**Αθήνα**: 11.01.2018

**Αρ. Πρωτ.**: Κάντε κλικ ή πατήστε εδώ για να εισαγάγετε κείμενο.

**ΑΝΑΚΟΙΝΩΣΗ**

Έκδοση προσωποποιημένων καρτών ATH.ENA Card μέσω διαδικτύου ([www.athenacard.gr](http://www.athenacard.gr) ) και για ανέργους και ΑμεΑ

Κάντε κλικ ή πατήστε εδώ για να εισαγάγετε κείμενο.

Ο ΟΑΣΑ ανακοινώνει ότι, σε συνέχεια της επανεξέτασης του τρόπου έκδοσης των προσωποποιημένων καρτών ΑΤΗ.ΕΝΑ Card από την Αρχή Προστασίας Δεδομένων Προσωπικού Χαρακτήρα, είναι δυνατή η έκδοση προσωποποιημένων καρτών ΑΤΗ.ΕΝΑ Card, με καταχώρηση στοιχείων, μέσω διαδικτύου και αποστολής στους δικαιούχους με ταχυδρομείο.

Η δυνατότητα αυτή παρέχεται στις κατηγορίες επιβατών με ολόκληρο κόμιστρο, στις κατηγορίες μειωμένου κομίστρου (επιβάτες άνω των 65 και κάτω των 18 ετών) και στους επιβάτες - δικαιούχους δωρεάν μετακινήσεων (άνεργοι, ΑμεΑ).

Η έκδοση της κάρτας γίνεται με καταχώρηση στοιχείων, μέσω της ιστοσελίδας www.athenacard.gr, η οποία παρέχει το σύνολο των σχετικών πληροφοριών.

Οι προσωποποιημένες κάρτες ATH.ENA Card έχουν ξεπεράσει τις 400.000, αποδεικνύοντας τη μεγάλη δυναμική του ηλεκτρονικού εισιτηρίου και την αποδοχή του από το επιβατικό κοινό.

Υπενθυμίζεται πως ο αντίστοιχος μέσος όρος μηνιαίων Καρτών, με το παλαιό σύστημα, ανέρχονταν στις 250.000.

**Οδηγίες για ανέργους και ΑμεΑ**

Οι ειδικές ομάδες, άνεργοι (εγγεγραμμένοι στα μητρώα του ΟΑΕΔ) και ΑμεΑ, καλούνται να καταχωρήσουν τα στοιχεία τους στην ιστοσελίδα athenacard.gr, ακολουθώντας τις σχετικές οδηγίες.

Ο ΟΑΣΑ, συλλέγοντας τα παραπάνω στοιχεία, προχωρά στην έκδοση προσωποποιημένων καρτών, οι οποίες αποστέλλονται στη διεύθυνση που έχει δηλώσει ο δικαιούχος.

Η τελική ενεργοποίηση της Κάρτας, στην περίπτωση των ειδικών κατηγοριών, γίνεται κατόπιν σχετικής επιβεβαίωσης από την ΗΔΙΚΑ (Ηλεκτρονική Διακυβέρνηση Κοινωνικής Ασφάλισης).

Για την έκδοση προσωποποιημένων καρτών ATH.ENA Card, μέσω διαδικτύου, το link είναι το ακόλουθο: <https://athenacard.gr/save_request.dev>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).